**УСТАВ**

**НА НАРОДНО ЧИТАЛИЩЕ „НАДЕЖДА-1929“ СЕЛО КРУМОВО ГРАДИЩЕ ОБЩ. КАРНОБАТ ОБЛ. БУРГАС**

**I.Глава първа. Общи положения.**

Чл. 1. С този устав се урежда учредяването , устройството , управление дейността , имущество, финансирането, издръжката и прекратяването на Народно Читалище „Надежда-1929г.“с.Крумово Градище.

Чл. 2. /1/ Народно Читалище „ Надежда-1929г.“ с. Крумово градище и традиционно самоуправляващо се културно- просветно сдружение на жителите от с. Крумово градище , което изпълнява и държавни културни просветни задачи. В неговата дейност могат да участват всички физически лица без ограничения и без оглед на възраст, пол политически и религиозни възгледи и етническо самосъзнание.

/2/ Читалището е юридическо лице с нестопанска цел с наименование“Надежда-1929г.“То е създадено и функционира на основание закона за народните читалища , Закона за юридически лица с нестопанска цел и този устав.

/3/ Народно читалище „Надежда-1929г.“ има за седалище с. Крумово градище, община Карнобат, където се намира и адреса на управлението му:

Обл. Бургас ,община Карнобат , село Крумово Градище.

 II. Глава втора: Цели и задачи на Читалището

Чл.3. Целта на читалището е да задоволява потребностите на местното население, свързани с :

1. Развитие и обогатяване на културния живот, социалната и образована дейност в село Крумово Градище;
2. Запазване на обичаите и традициите на българския народ;
3. Събуждане на интерес към знание, съдействие за опазване чистотата, красотата на българската реч с оглед развитие на личността, разширяване знанията на гражданите и приобщаването им към ценностите и постиженията на науката, изкуството и културата;
4. Възпитаване и утвърждаване на националното самосъзнание;
5. Осигуряване на достъп до информация;
6. Да бъде средище за духовен живот и култура на населението в селото.

/2/За постигане на целта по ал.1, читалището извършва следните дейности:

1урежда и подържа библиотека и читалня;

2. създава и подпомага любителското народно творчество;

3. организира кръжоци, клубове, празненства, концерти, чествания и младежки дейности;

4. събира и разпространява знания за родния край;

5. Народно читалище „Надежда-1929г.“село Крумово Градище може да участва в читалищни сдружения за постигане на целите, които си е поставило.

III.Глава трета. Учредяване/ Преобразуване/

Чл. 4.Читалищата могат да учредят най-малко 50 дееспособни физически лица за селата или 150 дееспособни физически лица за градовете, които вземат решение на учредително събрание.

2/Учредителното събрание приема устава на читалището и избира негови органи.

Уставът урежда;

1.Наименованието;

2.Седалището;

3.Целите;

4.Източници на финансиране;

5.Органите на управление и контрол, техните правомощия ,начина на избирането им, реда за свикването им и за вземане на решения;

6.Начини за приемане на членове и прекратяване на членството, както и реда за определяне на членски внос.

Чл.5.Читалището придобива качеството на юридическо лице с вписването му в регистъра на организациите с нестопанска цел на окръжния съд, чийто район е седалището на читалището.

2.Вписването на читалището в регистъра на окръжния съд се извършва такси по писмена молба от настоятелството, към която се прилага:

1.Протоколът от учредителното събрание;

2.Уставът на читалището, подписан от учредителите;

3.нотариално заверен образец от подписа на лицето, представляващо читалището.

3. В регистъра се вписват:

 1.наименованието и седалището на читалището и източникът на първоначалното му финансиране;

 2. уставът;

 3.имената на членовете на настоятелството и на проверителната комисия на читалището;

 4.името на длъжността на лицето, което представлява читалището;

 5.настъпилите промени по т.1-4.

4/Всяка промяна в обстоятелството по ал.3. трябва да бъде заявена в 14 дневен срок от възникването й.

 IV.Глава четвърта. Членство в читалището.

Чл.6.Членството в читалището е свободно за всички дееспособни граждани без ограничения, щом те работят за постигане на целите за читалището и защитават неговите интереси.

Чл.7. /1/ Членовете на читалището са: индивидуални, колективни и почетни.

 /2/ Индивидуалните членове на читалището са български граждани. Те са действителни и спомагателни:

1. Действителните членове на читалището могат да бъдат всички дееспособни ,непоставени под запрещение лица навършили 18 години, които участват в дейността на читалището, редовно плащат членски внос, определен с решение но Общото събрание, имат право да избират и да бъдат избирани в неговите органи.
2. Спомагателните индивидуални членове на читалището са всички дееспособни непровинени под запровещение лица, които не са навършили 18 години и работят за постигане на целите на читалището. Те ще могат да бъдат освободени от плащането на членски внос или като заплащане в намалени размери, съобразно решенията на настоятелството. Спомагателните индивидуални членове на читалището нямат право да избират и да бъдат избирани в органите на ръководството на читалището. Те имат право на съвещателен глас.
3. Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в Общото събрание. Колективните членове могат да бъдат: професионални организации, стопански организации, търговски дружества, кооперации и сдружения, културно просветни и любителски клубове и творчески колективи.
4. Почетни членове могат да бъдат български и чужди граждани с изключителни заслуги за читалището.

Чл.8. /1/ Кандидатите за действителни индивидуални членове подават писмено заявление до Настоятелството на читалището, с което декларират, че желаят да станат членове на читалището, че познават и приемат Устава на читалището и ще работят за постигане неговите цели.

/2/ Кандидатурите се гласуват на заседание на Настоятелството и на член на читалището се издават съответните документи за членство.

/3/ Приетият за действителен член на читалището плаща членски внос определен от Настоятелството.

Чл. 9. При условията на чл. 11, ал. 3. От Закона на народните читалища, в читалището могат да членуват колективни членове. Те се приемат по писмено заявление на упълномощения председател на кандидатите за колективно членство и имат право на един глас.

Чл.10. Колективни членове могат да бъдат:

1. Професионални организации;
2. Стопански организации;
3. Търговски дружества;
4. Кооперации и сдружения;
5. Културно -просветни и любителски клубове и творчески колективи.

Чл.11./1/Лицата, които имат особени заслуги към читалището се обявяват за почетни членове по решение на Общото събрание, по предложение на Настоятелството или от членовете на читалището .

/2/ На лицата по предходния член настоятелството издава съответните удостоверения.

Чл.12./1/ Членовете на читалището имат право да :

1.Участват в управлението на читалището;

2.Получават улеснен достъп до всички читалищни форми на дейност и прояви определени от настоятелството;

3.Ползват с предимство културно- просветните форми на читалището;

4.Получават всякаква информация относно дейността на читалището, и управляват контрол върху нея.

/2/ Членовете на читалището са длъжни:

1. Да спазват устава на читалището и решенията на неговите членове;
2. Да плащат лично членския си внос;
3. Да участват в дейността на читалището;
4. Да опазват имуществото и доброто име на читалището, както да не уронват неговия престиж.

Чл.13. /1/Членството в читалището може да се прекрати с решение на Общото събрание, взето с мнозинство от общия брой на членовете в същото, когато член на читалището нарушава грубо настоящия устав и решенията на органите на НЧ.“Надежда-1929г.“, или работи срещу неговите цели и интереси и е причинил значите4лни вреди.

/2/ Членството се прекратява и на основание отпада.

1.Членството се прекратява при невнасяне на членски внос .

2.При неучастие в три последователни заседания на Общото събрание.

3. При системно неизпълнение на задължението за участие в дейността на читалището.

4. По желание на самия член с писмено заявление до настоятелството, както и при прекратяване или преобразуване на колективен член.

V.Глава пета. Органи на управление на читалището.

Чл.14.Органи на читалището са Общото събрание, Настоятелството, Проверителната комисия.

Чл. 15./1/ Върховен орган на читалището е Общото събрание.

 /2/ Общото събрание на читалището се състои от всички членове на читалището, имащи право на глас.

Чл.16. Общото събрание:

 /1/.Изменя и допълва устава;

 /2/. Избира и освобождава членовете на Настоятелството, Проверителната комисия и Председателя;

 /3/Приема , отменя и изменя вътрешните актове, необходими за организация на дейността на читалището;

 /4/ Изключва членовете на читалището;

 /5/ Определя основни насоки на дейността на читалището;

 /6/ Взема решения за членуване или за прекратяване на членството в читалището;

 /7/ Приема бюджета на читалището;

 /8/ Приема годишния отчет до 30 март на следващата година;

 /9/ Определя размера на членския внос;

 /10/ Отменя решения на органи на читалището;

 /11/ Взема решение за откриване на клонове на читалището след съгласуване с общината;

 /12/ Взема решение за прекратяване на читалището;

 /13/ Взема решение за отнасяне до съда на незаконосъобразни действия на ръководството или на отделни читалищни членове;

 /14/ Взема решения по други въпроси съгласно ЗНЧ и на този устав;

 Решенията на Общото събрание са задължителни за другите органи на читалището.

Чл.17. /1/ Редовно Общо събрание на читалището се свиква от Настоятелството най-малко веднъж годишно. Извънредно Общо събрание може да бъде свикано по решение на Настоятелството, по искане на Проверителната комисия или на друга една трета от членовете на читалището с право на глас. При отказ на Настоятелството да свика извънредно Общо събрание, 15 дни от постъпването на искането Проверителната комисия или една трета от членовете на читалището с право на глас могат да свикат извънредно Общо събрание от свое име.

/2/ Поканата за събранието трябва да съдържа дневен ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по късно от 7 дни преди датата на провеждането. В същия срок на вратата на читалището и на други общо достъпни места в населеното място, трябва да бъде залепена поканата за събранието.

/3/ Общото събрание е законно , ако присъстват най- малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по малко от една трета от членовете при редовно Общо събрание.

/4/ Решенията по чл. 16., ал. 1,т.1,4,10,11 и 12 се вземат с мнозинство повече от половината от присъстващите членове.

/5/Две трети от членовете на Общото събрание на народното читалище могат да предявят иск пред окръжния съд по седалището на читалището за отмяна на общото събрание, ако то противоречи на закона или устава.

Чл.18./1/ Изпълнителен орган на читалището е настоятелството, което се състои от пет членове, избрани за срок от 3 години. Същите не трябва да имат роднински връзки по права и съребрена линия до четвърта степен, както и трудови правоотношения с Читалището, освен секретаря който се назначава от Настоятелството и е кооптиран член на същото.

/2/ Настоятелството:

1. Свиква Общото събрание;
2. Осигурява изпълнението на решенията на общото събрание;
3. Подготвя и внася в общото събрание проект за бюджет на читалището ;
4. Утвърждава щата на читалището и назначава извън щатни художествени ръководители за всеки творчески сезон, задължава последните да направят отчет за дейността си. Дава съгласието си за сключване на договори с други извънщатни сътрудници на читалището.
5. Подготвя и внася в общото събрание отчет за дейността на читалището;
6. Назначава секретаря на читалището и утвърждава длъжностната му характеристика ;

/3/ Настоятелството заседава най- малко веднъж тримесечно и е законно ако в заседанията участват половината плюс един от членовете му . Взема решение с мнозинство повече от половината членовете си. Настоятелството само определя реда на своята работа.

Чл. 19. /1/ Председателя на читалището е член на Настоятелството и се избира от Общото събрание измежду неговите членове за срок до 3 години.

/2/ Председателят:

1. Организира дейността на читалището съобразно закона, устава и решенията на общото събрание.
2. Представлява читалището, подписва документи, издавани от читалището и всички договори ,по които читалището е страна.
3. Свиква и ръководи заседанията на настоятелството и председателства общото събрание.
4. Отчита дейността си пред настоятелството.
5. Сключва и прекратява трудовите договори със служителите съобразно бюджета на читалището въз основа решение на настоятелството.

/3/ За правомощията по предходната алинея, Председателят при необходимост писмено упълномощава Секретаря на читалището или друг член на Настоятелството с изключение на правата по т. 2.

 Чл.20./1/ Секретарят на читалището:

1. Организира изпълнението на решенията на настоятелството, включително решенията за изпълнението на бюджета.
2. Организира текущата основна и допълнителна дейност.
3. Отговаря за работата на щатния персонал.
4. Представлява читалището заедно и поотделно с председателя.
5. Работи като щатен служител, като неговите права и задължения се приемат от Настоятелството и длъжностна характеристика.
6. Възнаграждението на секретаря се определя от Настоятелството.
7. Секретарят се назначава на работа по трудов договор от Настоятелството и се кооптира за негов член в състава на всяко новоизбрано Настоятелство.

/2/ Секретарят не може да е роднински връзки с членовете на Настоятелството и проверителната комисия по права и съребрена линия до четвърта степен, както и да бъде съпруг /съпруга на председателя на читалището.

Чл. 21. /1/ Проверителната комисия се състои от трима членове, избрани за срок от 3 години.

/2/ Членове на проверителната комисия не могат да бъдат лица , които са в трудово – правни отношения с читалището или са роднини на членове на Настоятелството , на председателя или на секретаря по права линия, съпрузи, братя, сестри и роднини по сватовство от първа степен.

/3/ Проверителната комисия осъществява контрол върху дейността на Настоятелството , председателя и секретаря на читалището по спазване на закона , устава и решенията на общото събрание.

/4/ При констатирани нарушения проверителната комисия уведомява общото събрание на читалището , а при данни за извършено престъпление и органите на прокуратурата .

/5/ Проверителната комисия сама определя правилата за своята работа.

/6/ Председателя на Проверителната комисия има право на участие в работата на Настоятелството без право на глас при вземане на решения.

Чл.22 . Не могат да бъдат избирани за членове на Настоятелството и на Проверителната комисия, и за секретари, лица които са осъждани на лишаване от свобода за умишлени престъпления от общ характер.

Чл. 23. Членовете на Настоятелството, включително председателя и секретаря, подават декларация за липса на конфликт на интереси и че не са свързани лица по смисъл на 1 от ДР на Закона за предотвратяване и разкриване на конфликт на интереси, по реда и при условията на същия.

Декларациите се обявяват на интернет страницата на читалището.

VI. Глава шеста. Имуществото и финансиране на читалището.

Чл.24. Имуществото на читалището се състои от право на собственост и от други вещни права, вземания, ценни книжа, други права и задължения.

Чл.25. Читалището набира средства от следните източници:

1. Членски внос
2. Културно- просветна и информационна дейност
3. Субсидия от държавния и общински бюджети
4. Наеми от движимо и недвижимо имущество
5. Дарения и завещания
6. Други приходи

Чл. 26./1/ Читалищното настоятелство изготвя годишния отчет за приходите и разходите, които се приема от общото събрание.

/2/ Отчетът за изразходваните от бюджета средства се представя в общината ежегодно.

Чл.27./1/ Председателят на читалището ежегодно в срок до 10 ноември е длъжен да представи на кмета на общината предложение за дейността на читалището през следващата година.

/2/ Председателя на читалището представя ежегодно до 31 март пред кмета на общината и общинския съвет доклад за осъществените дейности в изпълнение на програмата и за изразходваните от бюджета средства през предходната година.

 VII.Глава седма. Прекратяване на читалището.

Чл.28./1/ Читалището може да бъде прекратено по решение на общото събрание, вписано в регистъра на окръжния съд. То може да бъде прекратено ликвидация или по решение на окръжния съд ,ако:

1. Дейността му противоречи на закона , устава и добрите нрави .
2. Имуществото му не се използва според целите и предмета на дейността на читалището.
3. Е налице трайна невъзможност читалището да действа или не развива дейност за период от две години.
4. Не е учредено по законния ред.
5. Е обявено в несъстоятелност.

Чл. 29./1/ Разпределянето на останалото след удовлетворяването на кредиторите имущество се решава съгласно този устав, доколкото в закона не е предвидено друго .Ако решение не е било взето до прекратяване, то се взема от ликвидатора на читалището.

/2/ Ако не съществуват лица по ал.1 или ако те не са определяне имуществото преминава върху общината по седалището на читалището Общината е длъжна да използва полученото имущество за дейност, възможни най близка до целта на прекратеното читалище.

/3/ Имуществото по предходните алинеи не може да се разпределя, продава или по какъвто и да било начин да се прехвърля на ликвидатор, назначен извън кръга на лицата по ал.2. с изключение на дължимото им възнаграждение.

/4/ Лицата , придобили имущество в резултат на извършената ликвидация по ал.1-3, отговарят за задълженията на читалището до размера на придобитото.

 VIII.Глава осем .Заключителни разпоредби.

Чл.30.Читалището има свой кръгъл печат с надпис Народно читалище“ Надежда -1929г.“ с. Крумово Градище, в средата обл. Бургаска и разтворена книга.

Чл.31. Празник на читалището е 3 март.

Чл.32. Настоящия устав е изменен и допълнен на основание Закона за народните читалища / изм. Д. В. бр. 42 от 05 юни 2009г./ и е приет на Общото събрание на читалището на 30. 03. 2010 година.

Чл. 33. За всички неуредени в този устав отношения се прилага Законът на народните читалища, Законът за юридическите лица с нестопанска цел действащите в страната нормативни документи.

 Приет на 30. 03. 2010г.

 Председател:

 /Господинка Ганчева/

:

 .

**Н.Ч,,Надежда-1929г.“ с. Крумово градище обл. Бургас за 2024г.**

**Настоятелство:**

1. Стоянка Желева- председател

2. Господинка Йорданова- член

3. Радостина Манева – член

4. Дочка Иванова- член

5. Златка Митева- член

**Проверителна комисия:**

1. Радка Ганчева- председател

2. Стойка Бенчева- член

3. Иванка Георгиева- член

Председател:

**Културен календар 2024г. на НЧ,, Надежда- 1929г.“ с. Крумово Градище**

 1.Януари

 06.01.24г. 176 години от рождението на Христо Ботев отбелязване пред пенсионерския клуб– четене на автобиография и стихове.

 21.01.24г. Бабин ден- празнуване съвместно с пенсионерския клуб.

 2.Февруари

 08.02.24г. 196г. от рождението на Жул Верн.

19.02.24г. Отбелязване 151 години от обесването на Васил Левски – табло и доклад.

3.Март

 01.03.24г. Организиране на творческа среща с изявени читалищни самодейци.

01.03.24г. ден на мартеницата. Българската мартеница – символ на здраве и сила – изложба на мартеници.

 03.03.24г. Национален празник на Република България- табло.

 08.03.24г.Отбелязване на 8ми март – ,, Жената извор на вдъхновение и красота“. Празнуване съвместно с пенсионерския клуб.

 22.03.24г. ,,Пролет моя, моя бяла пролет“- табло.

 4.Април

 23.04.24г. 101г. от раждането на Радой Ралин – български писател, поет, сатирик – четене на автобиография пред пенсионерския клуб.

 27.04.24г. Лазаров ден – лазаруване на децата от селото.

 5. Май

Празнуване и боядисване на яйца на велики четвъртък в пенсионерския клуб.

 15.05.24г. годишнина от смъртта на Гео Милев.

 24.05.24г. Ден на славянската писменост и българската просвета и култура- табло

6. Юни

01.06.24г. ,, Хайде да се веселим и да играем както ние си знаем“ – празник посветен на Деня на детето – с деца от селото.

 02.06.24г. Ден на Ботев и на загиналите за свобода и независимостта на България- четене на автобиография и стихове пред пенсионерския клуб.

7.Юли

 ,, Лятна работилница“ – отваря врати за децата.

09.07.24г. Годишнина от рождението на Иван Вазов .

Юли, август , септември – участие на певческата група в събори и фестивали в страната и чужбина.

8.Август – лято в читалището- четене на книги от децата на селото.

 16.08.24г. Годишнина от рождението на Дора Габе – четене на стиховете с децата от лятната работилница.

9.Септември

 01.09.24г. Годишнина от рождението на Димитър Талев

 06.09.24г. Отбелязване на деня на Съединението – четене историята пред пенсионерския клуб.

 22.09.24г. Празнуване на 95-тата годишнина на читалището – Тържество пред жителите на селото.

10. Октомври

 01.10.24г. Международен ден на възрастните хора – Празнуване съвместно с пенсионерския клуб.

11. Ноември

 01.11.24г. Отбелязване деня на Народните будители- табло.

10.11.24г. Годишнина от рождението на Добри Войников – български възрожденски учител, драматург.

12. Декември

 11.12.24г. Честване годишнината от гибелта на Боньо Иванов Барбов – поднасяне на цветя пред паметника в селото.

 Коледни и новогодишни празници съвместно с пенсионерския клуб.

Председател:

**Отчет за осъществените читалищни дейности през 2023г. при Н.Ч. ,,Надежда- 1929г. ‘‘ с. Крумово градище общ. Карнобат обл. Бургас**

На 06.01.2023г. читалището съвместно с пенсионерския клуб отбеляза 175 години от рождението на Христо Ботев. Беше прочетена негова автобиография. Традиция е в село Крумово Градище членовете на читалището съвместно с пенсионерския клуб да празнуваме Бабинден. 21.01 е ден от най-големите народни женски празници. С приветствие към присъстващите се обърна секретарката на читалището. Тържеството продължи с веселие и богата почерпка. На 19.02.23г се отбеляза 150 год. От обесването на Васил Левски бе направено табло. По случай Баба Марта читалището съвместно с пенсионерския клуб изработиха мартеници. От най-красивите се направи табло. Националния празник на България 03.03 145 год. от освобождението от турско робство също се направи табло.

И тази година жените от с. Крумово Градище отпразнуваха 8-март в кафето. Тържеството бе открито с приветствено слово и пожелания за майката и жената. Имаше също и томбола. Всяка жена получи цвете от читалището. Празниците през месец април започнаха с Лазаровден. Красиви момичета ходиха във всяка къща, играха и пяха за момичета и момчета за здраве и берекет.

 Пред пенсионерките от клуба беше прочетена автобиографията на поетесата Елисавета Багряна по случай 130 год. от рождението и.

 На 04.05 отбелязахме 120 год. от смъртта на Гоце Делчев- български революционер. Прочетена му беше автобиографията пред пенсионерския клуб.

На първи юни бяха поканени малките деца от селото, за да се отбележи международния ден на детето. Те рисуваха на свободна тема на лист и асфалт. Всяко дете получи книжка за награда и сладки лакомства.

На 04.06.2023г. 30-тия общински събор на народното творчество се проведе в село Деветак. Там групата ни, която беше със село Церковски и част от танцовата група ,,Карнота‘‘ взехме второ място. Отделно и в с. Деветак имаше конкурс ,,Дух и традиция‘‘ класирахме се също с второ място.

На 02.07.2023г. певческата ни група заедно с групата на село Церковски и съпроводени с момичетата от танцовата група ,,Карнота‘‘ отпътувахме за гр. Одрин Турция. Там взехме участие в Балканския фестивал и получихме грамота и плакат.

Август месец имаше лято в читалището. Децата посещаваха библиотеката и четяха книги.

 На 03.08. заедно с децата отбелязахме 125 год. от рождението на Калина Малина българска детска писателка.

 Трето място-бронзов медал се присъди на Н.Ч ,,Надежда‘‘-1929г. с. Крумово Градище и Н.Ч ,,П.К. Яворов‘‘- 1925г. с. Церковски- свободна женска фолклорна група, на 02.09.2023г в гр. Неделино на двадесет и втори национален фолклорен фестивал за двугласно пеене и народна песен с международно участие.

На 16.09.2023г. бяхме поканени от настоятелството на Н.Ч ,,Христо Ботев‘‘-1928г с. Хаджиите да участваме в техния празник 95г. на читалището.

Читалището съвместно с пенсионерския клуб отбелязахме 125год. от рождението на Христо Смирненски-беше прочетена автобиографията му.

Седмия Балкански фестивал на изкуството Карнобат 2023г. се проведе на 23.09. Сборната му група взе участие в XVI Национален конкурс ,,С песните на Стайка Гьокова’’. Участвахме достойно с две песни. Имаше също и кулинарна работилница и там бяха направени бухти и мекици.

 Международния ден на възрастните хора отпразнувахме в кафето на селото заедно с пенсионерския клуб. Имаше приветствено слово.

Тази година съвместно с кмета на селото, читалището и членовете му направихме коледна украса на центъра. Официално на 09.12.23г. се запалиха всички лампи.

 На 11 декември се навършиха 80 години от смъртта на родения в село Крумово Градище Боньо Иванов Барбов. В знак на уважение и почит към паметника му, настоятелството на Н.Ч,,Надежда’’ -1929г. съвместно с пенсионерския клуб и кмета Божидар Тодоров, поднасяхме венец пред паметника в центъра на селото.

На 16.12 имаше Коледно тържество в с. Крумово Градище. Над 60 човека се събраха в пенсионеркия клуб. В програмата взе участие певческата група при Н.Ч,,Надежда’’-1929г. групата изпя четири песни. По-рано през деня читалището съвместно с пенсионерския клуб участва в коледния кулинарен базар гр. Карнобат. Там получихме Благодарствено писмо от г-н Георги Димитров кмета на община Карнобат.

 Най-официално с заря,музика,кръшно хоро и чаша шампанско изпратихме 2023г на 31.12 и посрещнахме новата 2024г на центъра на селото.

 Така приключи дейността на Н.Ч,,Надежда’’-1929г, с. Крумово Градище за 2023 година

 Председател:

 /С. Желева/